stanford-oval/wikipedia huggingface dataset:
CTXφ-bakteriofagi
Musiinit estävät toksigeenista muuntumista

V. cholerae -bakteerin toksigeeninen muuntuminen voi tapahtua vesistöissä, joissa bakteeria normaalisti tavataan, mutta myös ihmisen elimistössä infektion yhteydessä. Ihmisen elimistössä V. cholerae kolonisoi suoliston seinämiä, jotka ovat liman peittämiä. Tämä lima koostuu suurelta osalta musiineista, jotka ovat glykoproteiineja. Näiden glykoproteiinien on osoitettu vaikuttavan heikentävästi V. cholerae -bakteerin toksigeeniseen muuntumiseen.
Glykoproteiinit vaikuttavat toksigeeniseen muuntumiseen geeniekspression kautta. Ne hillitsevät mm. ctxA, ctxB ja tcpA -geenien ilmentymistä ja näin ollen vähentävät koleratoksiinin sekä TCP-piluksen tuottoa. TCP-pilusta CTXφ bakteriofagi tarvitsee bakteerin infektoimiseen. Näiden CTXφ bakteriofagin virulenssigeenien ilmentymisen säätely tapahtuu V. cholerae -bakteerin toxT –geenin välityksellä.
CTV National News

| CTV National News |
| --- | --- |
Tyyli:  uutisohjelma
Kestoaika:  30 min
Alkuperämaa:   Kanada
Verkko:   CTV
Esitetty:  1. lokakuuta 1961 –
Aiheesta muualla
Virallinen sivusto
IMDb
CTV National News on televisioyhtiö CTV:n esittämä kanadalainen uutisohjelma.
Aiheesta muualla

Viralliset kotisivut
Branko Milanović

Branko Milanović (2018)
Branko Milanović (s. 1953) on serbialais-amerikkalainen taloustieteilijä.
Hän väitteli tohtoriksi vuonna 1987 Belgradin yliopistosta. Väitöskirjassaan tutki tuloeroja Jugoslaviassa. Hän työskenteli Maailmanpankin tutkimusosastolla ekonomistina vuosina 1991–2013. Nykyään hän toimii muun muassa New Yorkin kaupunginyliopiston vierailevana professorina ja Luxembourg Income Study -tutkimuslaitoksen tutkijana.
Kirjassaan Capitalism, Alone hän toteaa muun muassa, että kapitalismi on käytännössä maailman ainoa talousjärjestelmä, koska silloinkin, kun maa ulkoisesti nojaa kommunismiin, sisäisesti sen tuotanto on järjestetty yksityisesti.
Milanović on kehittänyt käsitteen homoploutia.
Milanovićin ja Marco Ranaldin tutkimusryhmä on havainnut, että kun ansiotulot, pääomatulot ja työeläkkeet otetaan huomioon, Suomi on omassa viiteryhmässään luokkayhteiskunta.
Teoksia

| englanniksi | suomeksi |
| --- | --- |
Liberalization and Entrepreneurship. Dynamics of Reform in Socialism and Capitalism, 1989. M.E. Sharpe.: 
Income, Inequality, and Poverty during the Transition from Planned To Market Economy. 1998. World Bank.: 
Branko Milanović & Ethan Kapstein: Income and Influence. 2003. Upjohn Institute.: 
Branko Milanović & Christiaan Grootaert & Jeanine Braithwaite: Poverty and Social Assistance in Transition Countries. 1999. St. Martin's Press.: 
Worlds Apart. Measuring International and Global Inequality. 2005. Princeton/Oxford.: 
The Haves and the Have-Nots: A Brief and Idiosyncratic History of Global Inequality, 2010, Basic Books, New York.: 
Global inequality: A New Approach for the Age of Globalization, 2016, Harvard University Press.: Milanović, Branko; suom. Henttonen, Tatu: Tuloerot globalisaation aikakaudella: Uusi näkökulma. Vastapaino, 2017.
Capitalism, Alone: The Future of the System That Rules the World, 2019, Harvard University Press.:
Aiheesta muualla

https://glineq.blogspot.com/ Blogi
https://twitter.com/BrankoMilan Twitter
Burgoyne

Burgoyne voi tarkoittaa ainakin seuraavia:
Alan Burgoyne (1880–1929), brittiläinen sotilas, kirjailija ja poliitikko
Hugh Burgoyne (1833–1870), brittiläinen merimies
John Burgoyne (1722–1792), brittiläinen kenraali
John Fox Burgoyne (1782–1871), brittiläinen kenraali
| --- | --- |
: Tällä täsmennyssivulla luetellaan henkilöitä, joilla on sama sukunimi.
Biomutant

| Biomutant |
| --- | --- |

Kehittäjä:  Experiment 101
Julkaisija:  THQ Nordic
Jakelija:  Steam, GOG.com, PlayStation Store, Microsoft Store, Epic Games Store, Origin ja Humble Store
Ohjaaja:  Stefan Ljungqvist
Pelimoottori:  Unreal Engine 4
Julkaistu:   25. toukokuuta 2021
Lajityyppi:  toimintaroolipeli
Pelimuoto:  yksinpeli
Ikäluokitus:  CERO: C (15 vuotta tai vanhempi)  ESRB: Teini-ikäisille  PEGI 12  USK 12 
Alusta:  PlayStation 4, Windows, Xbox One
Lisenssi:  Suljettu lisenssi
Jakelumuoto:  Digitaalinen lataus, Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK  : 
Biomutant on Experiment 101:n kehittämä ja THQ Nordicin julkaisema toimintaroolipeli. Peli on julkaistu 25. toukokuuta 2021 PlayStation 4:lle, Windowsille ja Xbox Onelle.
Pelaaminen

Biomutant on avoimen maailman toimintaroolipeli, jota pelataan kolmannen persoonan perspektiivistä. Pelissä pelaaja ohjaa pesukarhun tapaista hahmoa mutaatioituneita eläimiä täynnä olevassa maailmassa. Pelaaja voi mukauttaa hahmonsa sukupuolta, pituutta, leveyttä, kehoa, turkkia ja kynsiä sekä muita piirteitä. Pelaajan muokkaukset pelihahmoon vaikuttavat tämän ohjautuvuuteen: esimerkiksi leveämpi hahmo on painavampi ja täten hitaampi, mutta toisaalta se pystyy aiheuttamaan enemmän vahinkoa vihollisilleen ja ottamaan enemmän vahinkoa vastaan.
Pelaaja voi saada eri kykyjä ja muokata ulkonäköään kesken pelin mutaatioilla ja biomekaanisilla ruumiinosilla, kuten siivillä, kynsillä tai robottijaloilla. Näillä hahmo voi saada etuja tiettyjen vastustajien yli. Pelaajan tulee vaihtaa ruumiinosiaan ja pukea tiettyjä varusteita tai käyttää joitakin ajoneuvoja kuten kuumailmapalloa ja vesiskootteria päästäkseen joillekin alueille pelimaailmassa.
Kehitys

Pelin kehittäjäryhmässä on vain 20 henkilöä. Kehittäjät halusivat antaa julkaisupäivän vasta kun peli on todella valmis julkaistavaksi.
Pelistä kerrottiin julkisesti elokuussa 2017 ja sitä suunniteltiin julkaistavaksi vuonna 2018, joka myöhemmin lykkääntyi.
Tarina

Biomutantissa on haarautuvat juonipolut. Tämä tarkoittaa sitä, että pelaajan valinnat vaikuttavat tarinan kulkuun. Biomutantin maailmaa on kohdannut katastrofi, kun myrkyllistä öljyä tulee maanpinnan alta, ja saastuttaa Elämän puun. Elämän puulla on viisi oksaa, joilla se antaa elämää koko maailmalle. Pelastaakseen Elämän puun, pelaajien tulee mennä jokaisen oksan päähän, jossa olio tuhoaa puuta jyrsimällä sitä. Pelissä on myös kuusi heimoa, jotka ovat joutuneet erilleen alkuperäisistä enklaaveistaan. Kolme heimoista haluaa parantaa Elämän puun. Jokaisen heimon toimiin voidaan vaikuttaa karma-järjestelmän avulla. Pelaaja voi liittoutua tietyn heimon kanssa ja eliminoida muut heimot lisätäkseen liittoutuneen heimon valtaa maailmassa, vaikka pelaaja voi päättää Elämän puun kohtalon murhaamattakin ketään.
Vastaanotto

Peli on saanut IGN:n arvostelussa arvosanaksi 6/10.
Peli on saanut GameSpotin arvostelussa arvosanaksi 6/10. Kritiikkiä peli on saanut tarinasta ja tehtäväsuunnittelusta, mutta kehuja näyttävästä maailmasta ja hauskasta taistelusta.
Myynti

Peli on myynyt miljoona kappaletta viikossa julkaisun jälkeen kattaen pelin tuotantokulut.
Käännös suomeksi
Born To Run (kirja)

| Born To Run |
| --- | --- |

Alkuperäisteos
Kirjailija:  Bruce Springsteen
Kieli:  englanti
Genre:  omaelämäkerta
Kustantaja:  Simon & Schuster
Julkaistu:  2016
Sivumäärä:  528
ISBN:  978-1501141515
Suomennos
Suomentaja:  Ilkka Rekiaro
Kustantaja:  Otava
Sivumäärä:  534
ISBN:  978-951-1-30808-9
Löydä lisää kirjojaKirjallisuuden teemasivulta
Born to Run on yhdysvaltalaisen muusikko ja laulaja-lauluntekijä Bruce Springsteenin omaelämäkerta, joka julkaistiin vuonna 2016.
Springsteen kirjoitti muistelmiaan käsin seitsemän vuoden aikana. Kuvaliitteineen yli 500-sivuinen kirja kartoittaa tekijän vaiheet lapsuudesta maailmantähdeksi. Omaelämäkerta täydentää Springsteenista on jo aiemmin kirjoitettujen kirjojen kuvaa, elämäntarinaa ja uran kertaamista kiinnostavampaa kirjassa on sen henkilökohtaisuus. Springsteen on sanonut, että hänen päätavoitteenaan ei ole ollut kertoa kaikkea, vaan näyttää lukijalle mielensä.
Teos käy Springsteenin uraa ja elämää läpi perusteellisesti syventyen lapsuuteen ja nuoruuteen, ensimmäisiin yhteisiin, kovan yrittämisen aikaan, menestykseen ja vakiintumisen vuosiin. The E Street Bandin jäsenistä kerrotaan paljon, varsinkin edesmenneestä saksofonisti Clarence Clemonsista sekä ystävä ja kitaristi Steve Van Zandtista. Naissuhteistaan Springsteen kertoo hienotunteisesti,  tyttöystäviä mainitaan, mutta nimeltä kerrotaan vain hänen kahdesta vaimosta, ensimmäisestä vaimosta Julianne Phillips’istä ja nykyisestä aviopuolisosta Patti Scialfasta.
Kirjan yksi punaisista langoista on vanhemmuus. Springsteen kertoo suhteesta isäänsä, joka oli pelottava, itseensä sulkeutunut ja äkkipikainen. Pojan ymmärrys isäänsä kohtaan kasvaa tarinan edetessä, ja kirjan viimeinen kolmannes painottuu Springsteenin oman isyyden ja sukupolvien välisen vuoropuhelun pohdintaan.
Ohjaaja Nigel Cole teki kirjan markkinoinnin oheen arkistomateriaalia sisältävän dokumenttielokuvan Bruce Springsteen omin sanoin. Reilun tunnin mittaisen dokumentin aikana Springsteen kertoo hänen musiikillisen uran ja elämän käännekohdaksi muodostuneesta vuonna 1975 julkaistusta Born to Run -levyn merkityksestä uralleen ja katsoo samalla mennyttä.
Burgosin katedraali

Burgosin katedraali
Burgosin katedraali on goottilainen katedraali Burgosin kaupungissa Espanjassa. Se on pyhitetty Neitsyt Marialle, ja se tunnetaan valtavasta koostaan ja ainutlaatuisesta arkkitehtuuristaan. Se on ollut Unescon maailmanperintökohde vuodesta 1985. Katedraalin määräsi rakennettavaksi kuningas Ferdinand III vuonna 1221. Samalla paikalla oli aiemmin ollut romaanista tyyliä edustanut kirkko. Katedraali valmistui lopullisesti 1567.
Brallobarbitaali

| --- | --- |

Brallobarbitaali
Systemaattinen (IUPAC) nimi
5-(2-bromiprop-2-en-1-yyli)- 5-(prop-2-en-1-yyli)pyrimidiini- 2,4,6(1H,3H,5H)-trioni
Tunnisteet
CAS-numero: 561-86-4
ATC-koodi:  ?
PubChem CID: 68416
Kemialliset tiedot
Kaava: C10H11N2BrO3 
Moolimassa: 287,110 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, intravenoosinen
Brallobarbitaali on barbituraatteihin kuuluva, 1920-luvulla kehitetty ja 30-luvulla patentoitu lääkeaine, jota käytetään sedatiivina ja unilääkkeenä.
Brallobarbitaalia myytiin pääasiallisesti Vesparax-nimisenä yhdistelmälääkkeenä unettomuuden hoitoon.
Farmakokinetiikka

Eliminaation puoliintumisaika riippuu brallobarbitaalin annostelureitistä. Oraalisesti annosteltuna puoliintumisaika on huomattavasti pidempi kuin suonensisäisesti annosteltuna, joka pidentää brallobarbitaalilla saatavaa unta. Tämän arvellaan johtuvan brallobarbitaalin nopeammasta metabolisoitumisesta suonensisäisesti, kuin suun kautta annosteltuna.
Brallobarbitaali oli Vesparax-unilääkkeen lääkeaineista vaarallisin ja aiheuttaa herkimmin myrkytyksiä ja sivuoireita.[lähde? ]
Vesparaxin sisältämät hydroksitsiini ja sekobarbitaali myös pidentävät brallobarbitaalin puoliintumisaikaa.
Aiheesta muualla

PubChem: Brallobarbital
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Barbituraatit
alfenaali
allobarbitaali
amobarbitaali
aprobarbitaali
barbeksakloni
barbitaali
barbitaalinatrium
bentsobarbitaali
bentsyylibutyylibarbitaali
brallobarbitaali
butabarbitaali
butalbitaali
etallobarbitaali
fenobarbitaali
fenobarbitaalinatrium
fetarbitaali
heksobarbitaali
heptabarbitaali
metarbitaali
metioturiaatti
metituraali
metoheksitaali
metyylifenobarbitaali
nealbarbitaali
pentobromitaali
pentobarbitaali
probarbitaali
proksibarbaali
reposaali
sekobarbitaali
sekbutabarbitaali
sigmodaali
syklobarbitaali
talbutaali
tetrabarbitaali
tialbarbitaali
tiamylaali
tiopentaali
tiosekonaali
tiotetrabarbitaali
vinbarbitaali
vinyylibitaali
Käännös suomeksi
Brasilian Grand Prix 1975

Tulokset vuonna 1975 ajetusta Formula 1 Brasilian Grand Prix'stä, joka ajettiin Interlagosissa 26. tammikuuta 1975.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Carlos Pace | Brabham-Ford | 40 | 1.44.41,17 | 6 | 9 |
| 2 | 1 |  Emerson Fittipaldi | McLaren-Ford | 40 | + 5,79 | 2 | 6 |
| 3 | 2 |  Jochen Mass | McLaren-Ford | 40 | + 26,66 | 10 | 4 |
| 4 | 11 |  Clay Regazzoni | Ferrari | 40 | + 43,28 | 5 | 3 |
| 5 | 12 |  Niki Lauda | Ferrari | 40 | + 1.01,88 | 4 | 2 |
| 6 | 24 |  James Hunt | Hesketh-Ford | 40 | + 1.05,12 | 7 | 1 |
| 7 | 27 |  Mario Andretti | Parnelli-Ford | 40 | + 1.06,81 | 18 |   |
| 8 | 7 |  Carlos Reutemann | Brabham-Ford | 40 | + 1.39,62 | 3 |   |
| 9 | 6 |  Jacky Ickx | Lotus-Ford | 40 | + 1.51,84 | 12 |   |
| 10 | 18 |  John Watson | Surtees-Ford | 40 | + 2.29,60 | 13 |   |
| 11 | 21 |  Jacques Laffite | Williams-Ford | 39 | + 1 Kierros | 11 |   |
| 12 | 22 |  Graham Hill | Lola-Ford | 39 | + 1 Kierros | 20 |   |
| 13 | 30 |  Wilson Fittipaldi | Fittipaldi-Ford | 39 | + 1 Kierros | 21 |   |
| 14 | 23 |  Rolf Stommelen | Lola-Ford | 39 | + 1 Kierros | 23 |   |
| 15 | 5 |  Ronnie Peterson | Lotus-Ford | 38 | + 2 Kierrosta | 16 |   |
| Kesk. | 17 |  Jean-Pierre Jarier | Shadow-Ford | 32 | Polttoainejärjestelmä | 1 |   |
| Kesk. | 4 |  Patrick Depailler | Tyrrell-Ford | 31 | Jousitus | 9 |   |
| Kesk. | 16 |  Tom Pryce | Shadow-Ford | 31 | Onnettomuus | 14 |   |
| Kesk. | 20 |  Arturo Merzario | Williams-Ford | 24 | Polttoainejärjestelmä | 11 |   |
| Kesk. | 28 |  Mark Donohue | Penske-Ford | 22 | - | 15 |   |
| Kesk. | 14 |  Mike Wilds | BRM | 22 | Elektroniikka | 22 |   |
| Kesk. | 3 |  Jody Scheckter | Tyrrell-Ford | 18 | Öljyvuoto | 8 |   |
| Kesk. | 9 |  Vittorio Brambilla | March-Ford | 1 | Moottori | 17 |   |
Lähde:
Muuta

Paalupaikka: Jean-Pierre Jarier - 2.29,88
Nopein kierros: Jean Pierre Jarier - 2.34,16 kierroksella 10
Carlos Pacen ensimmäinen ja ainoa voitto
Birgit Kronström

| Birgit Kronström |
| --- | --- |

Henkilötiedot
Syntynyt: 21. helmikuuta 1905 Helsinki
Kuollut: 29. heinäkuuta 1979 (74 vuotta) Helsinki
Ammatti:  näyttelijä, laulaja
Puoliso:  Björn Forsell (1938–1943) Ture Ara (1944–1953)
Lapset:  Johnny Forsell Agneta Ara
Näyttelijä
Aktiivisena:  1931–1963
Aiheesta muualla
IMDb 
Elonet
Birgit Kronström (21. helmikuuta 1905 Helsinki – 29. heinäkuuta 1979 Helsinki) oli suomalainen näyttelijä ja laulaja. Hän tuli kuuluisaksi sota-ajan tummana ja räiskyvänpirteänä elokuvakomediennena. Kronström aloitti uransa 1930-luvun alussa ja nousi suureen suosioon sodan aikaisten flapper-rooliensa myötä.
Varsinaisen päivätyönsä Kronström teki Ruotsalaisen Teatterin näyttämöllä erilaisissa musikaaleissa ja komediakappaleissa. Hän esiintyi myös kaikkiaan 12 suomalaisessa elokuvassa, joista useimmat olivat niin ikään komedioita. Kronström tulkitsi elokuvissa usein raisuja, räväkkäluonteisia ja taiteellisesti lahjakkaita naishahmoja. Äidinkieleltään ruotsinkielinen Kronström teki näyttämöuraa paitsi Suomessa, myös Ruotsissa.
Kronström teki myös tunnetuksi useita klassikoksi muodostuneita iskelmälauluja, kuten ”Itke en lemmen tähden” ja ”Katupoikien laulu”.
Elämä ja ura > Näyttämöura

Birgit Kronström opiskeli nuoruudessaan Konservatoriossa laulajaksi sekä näyttämötaiteita Svenska Teaterns Elevskolanissa. Lapsuudessaan hän oli opiskellut tanssitaidetta Maggie Gripenbergin johdolla. Konservatoriossa hän suoritti pianistin loppututkinnon, aikomuksenaan ryhtyä soitonopettajaksi.
Kronström oli opiskellut Tukholmassa lausuntaa Maria Schildknechtin opissa ja antoi myös Helsingissä runonlausuntaesityksiä. Uuden Suomen kriitikko Huugo Jalkanen totesi arvostelussaan Kronströmin sopivan myös teatterinäyttämölle. Arvio sai Kronströmin pohtimaan asiaa ja hän ilmoittautui Svenska Teaternin oppilaskouluun. Hän sai kiinnityksen vuonna 1931, ja sai jo opiskeluajan alussa merkittäviä näyttämötehtäviä. Hänen ensimmäinen operettiroolinsa oli subrettiosa Havaijin kukassa, joka edellytti myös tanssitaitoa. Varsinaisen taiteellisen läpimurtonsa Kronström teki komediassa Nästan gifta. Näytellessään operetissa Nainen, joka tietää mitä tahtoo hän ystävystyi Zarah Leanderin kanssa, joka vieraili kyseisessä kappaleessa. Kronström esiintyi uransa alkuvuosina myös vakavissa rooleissa, mutta komediat ja operetit olivat hänen ominta alaansa. Kronströmin ura Ruotsalaisessa teatterissa kesti vuoteen 1963 asti. Väliin mahtui muutaman vuoden tauko.
Vuonna 1936 Kronström vieraili Ruotsissa ja jäikin sinne neljäksi vuodeksi. Hänet kiinnitettiin tukholmalaiseen operettiteatteri Oscarsiin. Hän saavutti merkittäviä taiteellisia voittoja komediatehtävissä ja sai runsaasti julkisuutta ruotsalaisessa lehdistössä. Yksi hänen menestyksekkäimpiä töitään oli Molly Pollyn osa operetissa Geisha. Kronström vieraili myös Norjan teattereissa.
Elämä ja ura > Elokuvaura

Birgit Kronströmin elokuvat ovat lähes poikkeuksetta musiikkipitoisia komedioita. Hän aloitti elokuvauransa Suomi-Filmissä varhaisen äänielokuvan aikaan. Ensimmäinen filmiosa oli musiikkioppilas Helvi Heinonen vuoden 1932 komediassa Olenko minä tullut haaremiin, jossa hän näytteli Joel Rinteen ja Kaisu Leppäsen kanssa. Elokuva tehtiin mykkänä ja sen repliikit jälkiäänitettiin. Koska Kronströmin puheessa kuului tuolloin vielä vieras korostus, toinen henkilö sai esittää hänen repliikkinsä. Seuraavaksi Kronström näytteli 1934 Risto Orkon ohjaamassa elokuvassa Minä ja ministeri, niin ikään Joel Rinteen kanssa. Hän oli aloittanut suomen kielen opinnot ja sai tässä elokuvassa replikoida itse.
Vuonna 1938, jälleen Orkon ohjauksessa, Kronström esitti naispääosan elokuvassa Markan tähden. Uuno Laakso, Kullervo Kalske ja Irma Seikkula olivat muissa päätehtävissä. Arkipäivisin Kronström kuvasi elokuvaa Suomessa ja lensi viikonlopuiksi takaisin Tukholmaan, missä hänellä oli esiintymisiä Folkparkenissa. Kriitikoiden mielestä elokuva onnistui ennen kaikkea Kronströmin ansiosta.
Markan tähden teki Kronströmistä filmitähden. Räiskyvän temperamenttinsa takia häntä alettiin kutsua elokuvien ”paprikatytöksi”. Kronström muutti takaisin Suomeen välirauhan aikaan vuonna 1940. Hänellä oli tuolloin pääosa muun muassa musiikkihupailussa Poretta. Kronströmin suoritusta pidettiin kannattelevana voimana muutoin tappiollisessa elokuvassa.
Vuonna 1941 Kronström siirtyi SF:lle ja hänen filmitehtäviään olivat tutut räiskyvänpirteät roolit elokuvissa Onnellinen ministeri ja Avioliittoyhtiö. Kronström sai jälleen yksimielistä kiitosta roolisuorituksistaan. Hänen vastanäyttelijänään kummassakin oli Tauno Palo. 1940-luvun loppua kohden elokuvatyöt jäivät taka-alalle. Vuonna 1949 Kronströmillä oli sivurooli yläluokan naisena elokuvassa Katupeilin takana. 1950-luvulla Kronström nähtiin vielä kahdessa suomalaisessa elokuvassa, jotka olivat musikaalinen komedia Amor hoi! – jälleen Palon kanssa – ja draamateos Morsiusseppele. Hänen viimeinen valkokangasroolinsa oli ruotsalaisessa elokuvassa Flickan i frack vuonna 1956.
Elämä ja ura > Levylaulajana

Elokuvasävelmistä Kronströmin levyttäminä parhaiten tunnettaneen ”Katupoikien laulu”, ”Itke en lemmen tähden”, ”Amor hoi” ja ”Shampanjakuhertelua”. Hän ikuisti kaikkiaan kahdeksan suomenkielistä kappaletta ja yhden ruotsinkielisen levypuolen. Kronströmin Onnellisessa ministerissä esittämä ”Katupoikien laulu” oli sota-ajan suosituimpia iskelmiä ja myöhemmin siitä on tullut klassikkokappale.
Elämä ja ura > Yksityiselämä

Birgit Kronström avioitui oopperalaulaja Björn Forsellin (1915−1975) kanssa vuonna 1938; liitto päättyi eroon 1943. Heille syntyi 1939 poika Johnny Forsell, josta tuli 1960-luvun alussa tunnettu iskelmälaulaja. Kronströmin toinen puoliso oli oopperalaulaja, näyttelijä ja laulupedagogi Ture Ara. Pari oli avioliitossa 1944–1953. Kronströmin ja Aran tytär Agneta Ara (s. 1945) on suomenruotsalainen kirjailija.
Näyttelijänuransa jälkeen Kronström toimi yrittäjänä. Hänen vuonna 1959 perustamansa helsinkiläisravintola Grill Bigi oli toiminnassa aina 1980-luvulle asti.
Kronström kuoli 74-vuotiaana pitkäaikaisen sairauden jälkeen 29. heinäkuuta 1979, samana päivänä kuin entinen puolisonsa Ture Ara. Hänet on haudattu Helsinkiin Hietaniemen hautausmaalle.
Diskografia

”Markan tähden / Päin onnen rantaa” (Columbia DY 187, 1938)
”Shampanjakuhertelua” (Odeon A 228611, 1942) Tauno Palon kanssa
”Pikku Annikki” (Odeon A 228645, 1942)
”Hetkinen rakkautta” (Odeon A 228660, 1942) Tauno Palon kanssa
”Säg de med en rumba” (Columbia DY 379, 1942)
”Itke en lemmen tähden” (Columbia DY 385, 1942)
”Katupoikien laulu” (Columbia DY 387, 1942)
”Amor hoi” (Leijona T 0502, 1950)
Filmografia

| Elokuvat> Vuosi | Elokuvat> Elokuvan nimi | Elokuvat> Rooli |
| --- | --- | --- |
| 1932 | Olenko minä tullut haaremiin! | Helvi Heinonen |
| 1934 | Minä ja ministeri | Virva, tanssijatar |
| 1938 | Markan tähden | muotipiirtäjä Irmeli Majuri |
| 1940 | Eulalia-täti | rouva Jaatsi, Eulalia-täti, ”laulajatar Louise Calatti” |
| 1941 | Poretta eli Keisarin uudet pisteet | konttoristi Jutta Laakso |
| 1941 | Onnellinen ministeri | Margit Helleheimo / ”Baby Peggy” / Manta Mutikainen |
| 1942 | Avioliittoyhtiö | Hilkka Palo alias Salo |
| 1943 | Hevoshuijari | Verotshka, Vireniuksen rakastajatar |
| 1948 | Irmeli, seitsentoistavuotias | maisteri Ruut Svanberg |
| 1949 | Katupeilin takana | Sonja Brandt, ent. Wulff |
| 1950 | Amor hoi! | maisteri Tuula Vihervo / laulajatar Irina Meller |
| 1954 | Morsiusseppele | madame Kraemer |
Aiheesta muualla

Birgit Kronströmin esitystuotanto Suomen äänitearkistossa (1901–1999)
Birgit Kronström laulaa Katupoikien laulun Ylen Jatkoaika-ohjelmassa vuonna 1969
Kronström, Birgit hakuteoksessa Uppslagsverket Finland (2012). (ruotsiksi)
Birgit Kronström vuonna 1963.
Brad Richards

| Brad Richards |
| --- | --- |

Henkilötiedot
Syntynyt: 2. toukokuuta 1980 (ikä 44) Murray Harbour,   Prinssi Edwardin saari
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  90 kg
Pelaajaura
Pääsarjaura:  2000–2016
Seurat:  Tampa Bay Lightning (NHL)   Ak Bars Kazan (RSL)   Dallas Stars (NHL)   New York Rangers (NHL)   Chicago Blackhawks (NHL)   Detroit Red Wings (NHL)
NHL-varaus:  64. varaus, 1998 Tampa Bay Lightning
| Stanley Cup  |
| --- | --- | --- |
|  | Tampa Bay Lightning | 2004  |
|  | Chicago Blackhawks | 2015  |
Bradley Glenn Richards (s. 2. toukokuuta 1980 Murray Harbour, Prinssi Edwardin saari, Kanada) on kanadalainen ammattilaisuransa lopettanut jääkiekkoilija. Richards pelasi NHL-liigassa 15 kautta vuosina 2000–2016. Urallaan hän pelasi 1 126 runkosarjaottelua, joissa hän teki 298 maalia ja 634 syöttöä, yhteensä 932 tehopistettä.
Richards voitti Stanley Cupin urallaan kahdesti: Vuonna 2004 Tampa Bay Lightningin kanssa ja vuonna 2015 Chicago Blackhawksin kanssa.